
ΠΡΟΕΔΡΙΚΑ ΔΙΑΤΑΓΜΑΤΑ 


( 1 ) 

Έγκριση σύστασης του κοινωφελούς Ιδρύματος με την ε¬ 
πωνυμία «ΙΔΡΥΜΑ ΓΙΑΝΝΗΣ ΔΙΑΜΑΝΤΗΣ ΛΕΜΟΣ» και 
κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Την αριθ. 16988/1.9.1997 πράξη της συμβολαιογρά¬ 
φου Πειραιά Ζαφειρίας Σουρή-Κωνσταντίνου, όπως τρο¬ 
ποποιήθηκε με την αριθ. 17072/24.9.1997 πράξη της ίδιας 
συμβολαιογράφου, με την οποία ο Ιωάννης Λεμός του 
Διαμαντή σύστησε κοινωφελές ίδρυμα με την επωνυμία 
«ΙΔΡΥΜΑ ΓΙΑΝΝΗΣ ΔΙΑΜΑΝΤΗ ΛΕΜΟΣ» και με έδρα τις 
Οινούσσες Χίου. 

2 . -Την από 8.12.1997 επιστολή του Ιδρυτή Ιωάννη Διαμ. 
Λεμού. 

3. - Τις διατάξεις των άρθρων: α) 95 και 98 του 
Α.Ν.2039/1939, β) 101 και 119του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

4. - Την από 3/23.1.98 γνωμοδότηση του Συμβουλίου 
Εθνικών Κλη/των. 


5.-Την αριθ. 1107147/1239/0006Α/4.10.1996 (ΦΕΚ Β 
992/96) απόφαση του Πρωθυπουργού και του Υπουργού 
Οικονομικών, με την οποία ανατέθηκαν αρμοδιότητες 
στους Υφυπουργούς Οικονομικών. 

Με πρόταση του Υπουργού Πολιτισμού και του 
Υφυπουργού Οικονομικών, αποφασίζουμε: 

ΑΡΘΡΟ ΜΟΝΟ 

1. - Εγκρίνουμε τη σύσταση του κοινωφελούς Ιδρύματος 
με την επωνυμία «ΙΔΡΥΜΑ ΓΙΑΝΝΗΣ ΔΙΑΜΑΝΤΗ ΛΕΜΟΣ», 
η οποία έγινε από τον Ιωάννη Λεμό του Διαμαντή με την α- 
ρΐθ. 16988/5.9.1997 πράξη της συμβολαιογράφου 
Πειραιά Ζαφειρίας Σουρή-Κωνσταντίνου, και όπως τρο¬ 
ποποιήθηκε με την αριθ. 17072/24.9.1997 πράξη της ίδιας 
συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποτττεία και τον έλεγχο των 
Υπουργών Οικονομικών και Πολιτισμού και διέπεται από 
τις διατάξεις των παραπάνω συστατικών πράξεων, του 
παρακάτω οργανισμού, του Α.Ν.2039/1939 και των δια¬ 
ταγμάτων που εκδόθηκαν ή θα εκδοθούν,σε εκτέλεση του 
νόμουτούτου. 

2. - Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκα¬ 
τέσσερα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς Ιδρύματος 
με την επωνυμία «ΙΔΡΥΜΑ ΓΙΑΝΝΗΣ ΔΙΑΜΑΝΤΗ ΛΕΜΟΣ». 

ΑΡΘΡΟ 1 

ΜΟΡΦΗ - ΕΠΩΝΥΜΙΑ - ΕΔΡΑ - ΣΦΡΑΓΙΔΑ 

Ι.-Το κοινωφελές ίδρυμα με την επωνυμία «ΙΔΡΥΜΑ 
ΓΙΑΝΝΗΣ ΔΙΑΜΑΝΤΗ ΛΕΜΟΣ» που συστήθηκε από τον 
Ιωάννη Λεμό του Διαμαντή με την αριθ. 16988/5.9.1997 
πράξη της συμβολαιογράφου Πειραιά Ζαφειρίας Σουρή- 
Κωνσταντίνου, όπως αυτή τροποποιήθηκε με την α- 
ριθ. 17072/24.9.1997 πράξη της ίδιας συμβολαιογράφου, 
αποτελεί νομικό πρόσωπο ιδιωτικού δικαίου και διέπεται 
από τις διατάξεις των παραπάνω συστατικών πράξεων, 
του παρόντος οργανισμού, του Α.Ν.2039/1939, όπως κά¬ 
θε φορά ισχύει ο νόμος αυτός και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου. 

2. -Έδρα ταυ ιδρύματος είναι οι Οινούσσες Χίου με δυ¬ 
νατότητα δημιουργίας γραφείων σε οιοδήποτε άλλο 
Δήμο ή Κοινότητα στην Ελλάδα και σε οποιαδήποτε άλλη 
χώρα ήθελε κρίνει χρήσιμο το Διοικητικό Συμβούλιο του ι¬ 
δρύματος. 

3. -Η σφραγίδα του ιδρύματος είναι στρογγυλή και ανα¬ 
γράφει περιμετρικά και στο επάνω ημικύκλιο την επωνυ¬ 
μία του ιδρύματος και στο κάτω ημικύκλιο την έδρα του ι¬ 
δρύματος και εντός του κύκλου το έτος ιδρύσεώς του. 

Στο κέντρο της σφραγίδας θα υπάρχει το ιδιαίτερο σή¬ 
μα της οικογένειας Ιωάννου Λεμού. 

ΑΡΘΡΟ 2 

ΣΚΟΠΟΣ 

Σκοποί του ιδρύματος είναι: 

1. - Η ανέγερση και λειτου ργία Σταδίου και Αμφιθεάτρου 
στο Δήμο Οινουσσών Χίου και σε οικόπεδο που έχει ήδη 
παραχωρηθεί με απόφαση του Δημοτικού Συμβουλίου 
Οινουσσών στο Ίδρυμα για το σκοπό αυτό από το Δήμο 
Οινουσσών Χίου. 

2. - Η θεσμοθέτηση και διοργάνωση αθλητικών αγώνων, 
η διοργάνωση θεατρικών παραστάσεων, κινηματογραφι¬ 
κών προβολών και οιωνδήποτε εν γένει πολιτιστικών κοι¬ 
νωνικών και επιστημονικών εκδηλώσεων και συνεδρίων 
ως και η αθλοθέτηση βραβείων σχετικών μετά ανωτέρω. 
Στα πλαίσια της οργανώσεως τέτοιων εκδηλώσεων θα 
χρησιμοποιείται το Στάδιον ή και το Αμφιθέατρο ως και οι 
λοιποί κτιριακοί χώροι και εγκαταστάσεις κατά τα υπάτου 
Δ.Σ. εκάστοτε οριζόμενα. 

3. - Η έρευνα, συλλογή, παραγωγή, διοχέτευση, αξιο¬ 
ποίηση και δημοσίευση πολιτιστικών, επιστημονικών και 
κοινωνικών στοιχείων σχετικών με την ιστορία και την οι¬ 
κονομική - κοινωνική - πολιτιστική εξέλιξη της περιοχής 
των Οινουσσών Χίου. 

4. -Η υποστήριξη πρωτοβουλιών γιατην πραγματοποίη¬ 
ση δραστηριοτήτων και εκδηλώσεων, που σκοπεύουν στη 
διάδοση των γραμμάτων και των τεχνών και την πολιτιστι¬ 
κή προβολή της περιοχής των Οινουσσών Χίου. 

5. - Η διοργάνωση εθνικών και διεθνών συνεδρίων, σεμι¬ 
ναρίων, ημερίδων, διαλέξεων, συμποσίων κλπ. που να α¬ 
φορούν σε ιστορικά, πολιτιστικά, επιστημονικά, κοινωνι¬ 
κά, οικονομικά, και άλλα συναφή θεμστα και οιεσδήποτε 
άλλες εκδηλώσεις ήθελε βοηθήσουν στην κοινωνική, πο¬ 
λιτιστική, αθλητική και εν γένει ανάπτυξη της περιοχής 
της νήσου Οινουσσών Χίου. 

6. - Η έκδοση εντύπων και γενικώς η καθ’ οιονδήποτε 
τρόπο δημοσίευση του πληροφοριακού υλικού με θέμα 
τα σχετικά με την τοπική ανάπτυξη, ιστορία, κοινωνία και 
σχετικές δραστηριότητες του Ιδρύματος. 

7. - Με απόφαση της διοίκησης το Ίδρυμα θα δύναται να 
παρέχει ηθική και οικονομική αρωγή σε νέους με ιδιαίτε¬ 
ρες επιδόσεις σετομείς που εντάσσονται στα πλαίσιατων 
σκοπών του Ιδρύματος. 

8. - Η παντός είδους συνεργασία με αντίστοιχα ιδρύμα¬ 
τα του εσωτερικού και εξωτερικού, με εταιρείες, ινστιτού¬ 
τα, πανεπιστήμια ή άλλους φορείς για την επίτευξη των α¬ 
νωτέρω σκοπών και κάθε άλλη ενέργεια που ήθελε κριθεί 
πρόσφορη από το Διοικητικό Συμβούλιο του Ιδρύματος 
πάντοτε εντός των πλαισίων του παρόντος και των διατά- 
ξεωντου Α.Ν.2039/1939. 

ΑΡΘΡΟ 3 

ΜΕΣΑ ΓΙΑΤΗΝ ΕΠΙΤΕΥΞΗ ΤΩΝ ΣΚΟΠΩΝ 

1.- Το ίδρυμα για να επιτύχει τους ανωτέρω αναφερό- 


μενους σκοπούς αυτού και για να αξιοποιήσει κατά τον 
καλύτερο δυνατό τρόπο τους πόρους του στα πλαίσια 
των σκοπώντου θα: 

α. (Οργανώνει αθλητικές, πολιτιστικές και λοιπές συνα¬ 
ντήσεις, σεμινάρια, συνέδρια, ημερίδες, διαλέξεις, συ¬ 
μπόσια, εκθέσεις και εκδηλώσεις εν γένει στην Ελλάδα 
και το εξωτερικό. 

β. Συνεργάζεται με αντίστοιχα ιδρύματα του εσωτερι¬ 
κού και εξωτερικού, με υπηρεσίες και οργανισμούς της 
Ελλάδας ή του εξωτερικού, με υπηρεσίες της Ευρω¬ 
παϊκής Ένωσης, με επιχειρήσεις, διακρατικούς ή διεθνείς 
ή μη κυβερνητικούς οργανισμούς, ενώσεις και κάθε άλλο 
φορέα, ιδιωτικό ή δημόσιο με παρεμφερή σκοπό ή ενδια- 
φερόμενους για τους σκοπούς και τις δραστηριότητες 
του Ιδρύματος. 

γ. Αναλαμβάνει για λογαριασμό των προαναφερθέντων 
την υλοποίηση προγραμμάτων σύμφωνα με τις εκάστοτε 
συμφωνίες, 

δ. Συμμετέχει σε Εθνικά, Ευρωπαϊκά και διεθνή δίκτυα 
με παρεμφερείς δραστηριότητες. 

ε. Παράγει ή συμμετέχει στην παραγωγή και διάθεση 
των προϊόντων που προκύπτουν από τις δραστηριότητες 
του, όπως βιβλία, βιντεοταινίες, έντυπα, δελτία, περιοδι¬ 
κά, παρουσιάσεις στο ΙπΙβτηοΐ, Οϋ-ΒΟΜδ κλπ. 

στ. Αναζητεί και αναθέτει την εκτέλεση ορισμένων ερ¬ 
γασιών σε άλλους φορείς με συγκεκριμένες συμφωνίες. 

ζ. Φροντίζει για την ύπαρξη πλήρους και σύγχρονης υ¬ 
ποδομής για την λειτουργία και τις δραστηριότητες του 
Ιδρύματος. 

η. Παραχωρεί τη χρήση, αξιοποίηση, διαχείριση, λει¬ 
τουργία και συντήρηση του Σταδίου και του Αμφιθεάτρου 
με όρους που θα εγκρίνειτο Δ.Σ. του Ιδρύματος στο Δήμο 
Οινουσσών ή σε άλλους τρίτους δημόσιους ή ιδιωτικούς 
φορείς. 

2.- Περαιτέρω το Ίδρυμα θα αναπτύσσει κάθε νόμιμη 
δραστηριότητα για την επίτευξη των σκοπών κατά την ε¬ 
κάστοτε επιλογή και ιεράρχηση προτεραιοτήτων και ανα- 
γκώνπου κρίνει το Διοικητικό Συμβούλιο αυτού. 

ΑΡΘΡΟ 4 

ΠΕΡΙΟΥΣΙΑ-ΠΟΡΟΙ 

1. - Περιουσία του Ιδρύματος αποτελεί το ποσόν των ε¬ 
κατό εκατομμυρίων (100.000.000) δρχ. 

Επίσης περιουσία του Ιδρύματος αποτελεί και το ποσό 
των εκατό εκατομμυρίων (100,000,000) δρχ. που υπόσχε¬ 
ται να δωρήσει ο ιδρυτής μετάτηνέκδοση του Π.Δ/τος και 
το οποίο θα διατεθεί για την αποπεράτωση του Σταδίου. 

2. - Πόροι του Ιδρύματος είναι: 

α. Οι τόκοι από καταθέσεις του σε Τράπεζες, στο εσω¬ 
τερικό ή στο εξωτερικό ή οι πρόσοδοι από την επένδυση 
των μετρητών του σε ομόλογα και σε κάθε είδους χρεώ- 
γραφατου Δημοσίου, τραπεζών κλπ. 

β. Κάθε περιουσιακό στοιχείοπου αποκτάτο Ίδρυμα με¬ 
τά τη σύστασή του στην Ελλάδα ή στο εξωτερικό και οι 
πρόσοδοί του. 

γ. Οι χρηματοδοτήσεις, δωρεές και οικονομικές ενισχύ- 
σειςς από φορείςτου εσωτερικού καιτου εξωτερικού που 
θα επιθυμούσαν να συμβάλουν στο έργο του ιδρύματος. 

ΑΡΘΡΟ 5 

ΔΙΟΙΚΗΣΗ 

1.- Το Ίδρυμα διοικείται από πενταμελές Διοικητικό 
Συμβούλιο. 

Ο αριθμός των μελών του δύναται να αυξηθεί μέχρι ε¬ 
πτά. 

Το πρώτο Διοικητικό Συμβούλιο αποτελείται από τους: 

1) Ιωάννη Διαμαντή Λεμό, ως Πρόεδρο, 

2) Μαρία σύζυγο Ιωαν. Λεμού το γένος Γ.Νικολού, ως 
Αντιπρόεδρο, 

3) Γεώργιο Ιωάννου Λεμό, 

4) Διαμαντή Ιωάννου Λεμό, 

5) Κυριακούλα Ιωάννου Λεμού, 

6) Μάρκο Ιωάννου Λεμό, ως Μέλη. 

2. - Τα μέλη του Διοικητικού Συμβουλίου είναι αιρετά με 
πενταετή θητεία, πληντων μελώντου πρώτου Διοικητικού 
Συμβουλίου που είναι ισόβια. 

3. - Τα μέλη του Διοικητικού Συμβουλίου συγκροτούνται 
σε σώμα, εκλέγουν, εν όσω ζει ο Ιδρυτής, το Γραμματέα 
και τον Ταμία μετά δε τον θάνατον αυτού Πρόεδρος γίνε¬ 
ται η Αντιπρόεδρος, μετά δε και τον θάνατον αυτής τους 
Πρόεδρο και Αντιπρόεδρο εκλέγει το Δ.Σ. 

4. - Σε περίπτωση θανάτου, αποποίησης, παραίτησης, 
έκπτωσης για οποιοδήποτε λόγο από εκείνους που ανα- 
φέρονται στις περιπτώσεις α έως δ της παραγράφου 1 
του άρθρου 65 του Α.Ν.2039/39, ανικανότητος ή αποχώ¬ 
ρησης για οποιοδήποτε λόγο μέλους του Διοικητικού 
Συμβουλίου, (ισοβίου ή μη), η αντικατάστασή του γίνεται 
με απόφαση των λοιπών μελών του που συνέρχονται μέ¬ 
σα σε τριάντα (30) ημέρες από την επέλευση οιουδήποτε 
έκτων ανωτέρω γεγονότωνκαι σύμφωνα με τη διαδικασία 
που ορίζεται από τις διατάξεις του άρθρου 99 του 
Α.Ν.2039/39. 

5. - Το Διοικητικό Συμβούλιο συνεδριάζει τακτά ανά τρί¬ 
μηνο εκτάκτως δε όταν παρίσταται ανάγκη ή όταν τούτο 
ζητείται από τουλάχιστον τρία (3) μέλη αυτού, στην περί¬ 
πτωση δε που το Συμβούλιο είναι επταμελές, όταν τούτο 
ζητείται από τέσσερα (4) μέλη, συγκαλείται δε πάντοτε α¬ 
πό τον Πρόεδρο αυτού. 

6. - Το Διοικητικό Συμβούλιο βρίσκεται σε απαρτία και 
συνεδριάζει νόμιμα όταν παρίστανται ή εκπροσωπούνται 
στις συνεδριάσεις του το ήμισυ συν ένα (1) του αριθμού 
των μελώντου. Μεταξύ των παρόντων πρέπει να βρίσκε¬ 
ται ο Πρόεδρος αυτού ή η Αντιπρόεδρος ή άλλως, ο νόμι¬ 
μος αναπληρωτής του. 

7. - Το Διοικητικό Συμβούλιο συνεδριάζει στην έδρα ή τα 
γραφεία του ιδρύματος ή στα γραφεία της Ναυτιλιακής 
Εταιρείας του ιδρυτή στον Πειραιά. 

8. - Σε περίπτωση που κάποιο μέλος απουσιάζει αδικαιο¬ 
λόγητα από πέντε συνεχείς συνεδριάσεις θεωρείται ότι έ¬ 
χει παραιτηθεί και η κενή θέση συμπληρώνεται κατά τα ο¬ 
ριζόμενα στην παραγρ.4 του παρόντος άρθρου. 

9. - Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών, σε περίπτω¬ 
ση δε ισοψηφίας υπερισχύει η γνώμη με την οποία συ- 
ντάσσεται ο Πρόεδρος αυτού. 

10. - Σε κάθε συνεδρίαση του Διοικητικού Συμβουλίου 
τηρούνται πρακτικά στα οποία καταχωρούνται όλες οι α¬ 
ποφάσεις που λαμβάνονται από αυτό καθώς και η γνώμη 
των τυχόν διαφωνούντων μελών του. Τα πρακτικά υπο¬ 
γράφονται από τα παρόντα μέλη. 

11. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσιών του Ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 


ΑΡΘΡΟ 6 

ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ ΣΥΜΒΟΥΛΙΟΥ 

1. - Το Διοικητικό Συμβούλιο διοικεί και διαχειρίζεται την 
περιουσία του Ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πάντο¬ 
τε όμως σύμφωνα με τις διατάξε,ς των συστατικών πρά- 
ξεων,του παρόντος οργανισμού, του Α.Ν.2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. - Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του Ιδρύματος, σύμφωνα με τις δια¬ 
τάξεις των άρθρων 101 και 102 του Α. Ν. 2039/1939 και του 
από 20.12.1939 Β.Δ/τος (ΦΕΚ 552 Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του Ιδρύματος. 

β) Αποφασίζει την πρόσληψη του αναγκαίου προσωπι¬ 
κού του Ιδρύματος, με την προϋπόθεση, όμως, ότι υπάρ¬ 
χει αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβήτου, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λεπουργίατων υπηρεσιών του Ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του Ιδρύματος. 

ε) Αποφασίζει τους όρους ηαραχωρήσεως της χρήσε- 
ως λειτουργίας του Σταδίου, του Γυμναστηρίου και του 
Αμφιθεάτρου στον Δήμο Οινουσων ή σε άλλο φορέα. 

στ)Αποφασίζει για την διοργάνωση διαλέξεων σεμινα¬ 
ρίων και ημερίδων και γενικά αποφασίζει για κάθε θέμα 
που έχει σχέση με την εύρυθμη λειτουργία του ιδρύματος. 

ΑΡΘΡΟ 7 

ΑΡΜΟΔΙΟΤΗΤΕΣ ΠΡΟΕΔΡΟΥ 

1.- Ο Πρόεδρος του Διοικητικού Συμβουλίου του 
Ιδρύματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσειςτου με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρινεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και ληξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη Συνεδρίαση. 

ΤοΔιοικητικό Συμβούλιο συνεδριάζει και αστοκλήτως ό¬ 
ταν παρίστανται ή εκπροσωπούνται όλα τα μέλη του. 

γ) Καταρτίζει, βοηθούμενος από ίο Γραμματέα, την η¬ 
μερήσια διάταξη των θεμάτων που 6α συζητηθούν, την ο¬ 
ποία και υπογράφει. Θέμα που δεν περιλαμβάνεται σ' αυ¬ 
τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι' αυτό η πλειοψηφία των 

παρόντων μελών του Διοικητικού Συμβουλίου. Μετά από 
γραπτή αίτηση δύο μελών υποχρεούται ο Πρόεδρος να 
ηεριλάβειτο σχετικό θέμα στην ημερήσια διάταξη της ε¬ 
πομένης, μετά την αίτηση συνεδρίασης του Διοικητικού 
Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα- 
θέτειτην εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του Ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
Ιδρύματος, εκτελεί τις αποφάσεις του Διοικητικού 
Συμβουλίου και ενεργεί σύμφωνα με τις ειδικές εξουσιο¬ 
δοτήσεις και εντολές αυτού. 

2.- Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος, και σε περίπτωση απουσίας ή κω¬ 
λύματος τούτου, ο Γραμματέας ή άλλο μέλος του 
Διοικητικού Συμβουλίου που ορίζεται με απόφαση αυτού. 

ΑΡΘΡΟ 8 

ΑΡΜΟΔΙΟΤΗΤΕΣ ΓΡΑΜΜΑΤΕΩΣ 

1. - Ο Γραμματεύς του Ιδρύματος: 

α. Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 

β. Φροντίζει για τη σύνταξη των πρακτικών του 
Διοικητικού Συμβουλίου. 

γ. Αναπληρώνει τον Πρόεδρο, εφόσον απουσιάζει και ο 
Αντιπρόεδρος. 

δ. Διεκπεραιώνει την αλληλογραφία. 

ε. Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του Ιδρύματος και ευθύνεται για 
την καταστροφή ή την απώλεια τούτων. 

2. -Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που ο¬ 
ρίζεται με απόφαση αυτού. 

ΑΡΘΡΟ 9 

ΑΡΜΟΔΙΟΤΗΤΕΣ ΤΑΜΙΑ 

1. -0 Ταμίας του ιδρύματος: 

α. Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β. Καταθέτει τα έσοδα του Ιδρύματος, σε ένα από τα πι¬ 
στωτικά Ιδρύματα που ορίζονται στο άρθρο 73 του 
Α.Ν.2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρω¬ 
μή έκτακτων και επειγουσών δαπανών του Ιδρύματος, το 
ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ. Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ. Τηρεί και φυλάσσει τα διαχειριστικά βιβλία και στοι¬ 
χεία του Ιδρύματος. 

ε. Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του Ιδρύματος. 

2. - Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 


ΑΡΘΡΟ 10 

ΔΙΑΧΕΙΡΙΣΤΙΚΗ ΕΠΙΤΡΟΠΗ 
ΤΟΥ ΣΤΑΔΙΟΥ ΚΑΙ ΑΜΦΙΘΕΑΤΡΟΥ 

1. Ειδικώς προκειμένου περί της διαχειρίσεως του 
Σταδίου καιτου Αμφιθεάτρου σταπλαίσιατης αναθέσεως 
της χρήσεως, αξιοποιήσεως, λειτουργίας, και συντηρή- 
σεως των απότον Δήμο Οινουσσών ή και από άλλο φορέα 
το εκάστοτε Δ.Σ. του Ιδρύματος αποφασίζει συνάπτοντας 
σχετική σύμβαση για τον σκοπό αυτό, τη σύσταση,για την 
πραγματοποίηση του έργου αυτού και κατά τους όρους 
της σχετικής συμβάσεως, Διαχειριστική Επιτροπή του 
Σταδίου ή και του Αμφιθεάτρου, Αυτονόητο είναι, ότι μετά 
την παραχώρηση του Σταδίου και του Αμφιθεάτρου στον 
Δήμο Οινουσσών ή σε άλλον φορέα, όλα τα έξοδα λει¬ 
τουργίας, συντήρησης και χρήσης αυτών, θα φέρει είτε ο 
Δήμος Οινουσσών είτε ο τρίτος φορέας. 

2. Διαχειριστική Επιτροπή του Σταδίου ή και του 
Αμφιθεάτρου θα αποτελείται από 5 μέχρι 12 μέλη τα ο¬ 
ποία επιλέγονται από το Δ.Σ. του Ιδρύματος σύμφωνα με 
την παράγραφο 2 κατωτέρω για θητεία που ορίζει το Δ.Σ. 
εκάστοτε. 

3. Ως μέλη της διαχειριστικής εππροπής του Σταδίου ή 
καιτου Αμφιθεάτρου θα επιλέγονται οι κάτωθι: 

α. Ο Ιδρυτής Ιωάννης Διαμαντής Λεμός. 

β. Ένας εκ των άλλων μελών του Δ.Σ. του Ιδρύματος 
κατΈπιλογήντου. 

γ. Ο εκάστοτε Δήμαρχος Οινουσσών Χίου. 

δ. Ο Πρόεδρος του Μουσείου Οινουσσών Χίου. 

ε. Ο εκάστοτε Διευθυντής του Γυμνασίου Οινουσσών 
Χίου. 

στ. Ο εκάστοτε Λυκειάρχηςτου Λυκείου Οινουσσών Χίου. 

ζ. Ο Διοικητής της Σχολής Εμποροπλοιάρχων Οινουσ- 
σών, Χίου. 

η. Από ένας έως τρεις εκ των Προέδρων αθλητικών και 
πολιτιστικών σωματείων των Οινουσσών, Χίου. 

ι. Από ένα ή και δύο πρόσωπα με κοινωνική, πολπική ή 
πολιτιστική παρουσία και επιρροή. 

3. Της Διαχειριστικής Εππροπής προεδρεύει ο Ιδρυτής 
Ιωάννης Λεμός Ανππρόεδρος δε αυτής θα είναι ο εκά¬ 
στοτε δήμαρχος Οινουσσών. Σε περίπτωση θανάτου, α- 
ποχωρήσεως ή εκπτώσεως λόγω ανικανότητας ή διώξε- 
ως για ατιμωτικά αδικήματα οιουδήποτε μέλους της 
Επιτροπής, το Διοικητικό Συμβούλιο του Ιδρύματος εκλέ¬ 
γει σε ειδική προς τούτο συνεδρίασή του νέο μέλος στη 
θέση του θανόντος, αποχωρήσαντος ή εκπέσοντος μέ¬ 
λους για το υπόλοιπο της θητείας αυτού. 

4. Η Επιτροπή συγκαλείταιτακτικά μία (1) φορά ανάτρί- 
μηνο εκτάκτως δε, όποτε παρίστσται ανάγκη από τον 
Πρόεδρο της ή κατ' αίτηση τριών μελών. 

5. Η Επιτροπή βρίσκεται σε απαρτία και συνεδριάζει νό¬ 
μιμα όταν παρευρίσκονται στη συνεδρίασή της αυτοπρο¬ 
σώπως ή δια αντιπροσώπου το ήμισυ συν ένα (1) των με¬ 
λών της, αποφασίζει δε νομίμως δια απλής πλειοψηφίας 
των παρισταμένων σε κάθε συνεδρίαση μελών. 

6. Η Επιτροπή τηρεί βιβλίο Πρακτικών όπου αναγράφο¬ 
νται οι αποφάσεις της και οι γνώμες τωντυχόν διαφωνού- 
ντων μελών της. Τα Πρακτικά υπογράφονται απόταπαρι- 
στάμενα σε κάθε συνεδρίαση μέλη. 

ΑΡΘΡΟ 11 

ΟΙΚΟΝΟΜΙΚΗ ΔΙΑΧΕΙΡΙΣΗ 

1 .-Η οικονομική διαχείρισητου Ιδρύματος περιλαμβάνει 

ετήσια περίοδο, η οποία αρχίζει την 1 η Ιανουαρίου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της 
Κυβερνήσεως του σχετικού Π.ΔΛος έγκρισης της σύστα¬ 
σης του Ιδρύματος, η οποία μπορεί να παραταθεί μέχρι 
την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2.- Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α.Ν .2039/1939 και του από 20.12.1939 σχεπκού Δ/τος 
(ΦΕΚ 552/Α/22.12.1939). 

ΑΡΘΡΟ 12 
ΒΙΒΛΙΑ ΚΑΙ ΣΤΟΙΧΕΙΑ 

1. - Το Ίδρυμα τηρεί υποχρεωτικά τα ακόλουθα βιβλία 
και στοιχεία: 

α. Βιβλία πρωτοκόλλου αλληλογραφίας, 
β. Βιβλία πρακπκών συνεδριάσεων του Διοικητικού 
Συμβουλίου. 

γ. Βιβλία πρακτικών συνεδριάσεων της Διαχειριστικής 
Επιτροπής. 

δ. Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, ό¬ 
λα τα έσοδα του Ιδρύματος που πραγματοποιούνται στην 
διάρκεια της χρήσης. 

ε. Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. - Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραίτη¬ 
τα για την παρακολούθηση της διαχείρισης της περιου¬ 
σίας του Ιδρύματος και της εκτέλεσης των {«οπών του. 

ΑΡΘΡΟ 13 

ΤΡΟΠΟΠΟΙΗΣΗ ΟΡΓΑΝΙΣΜΟΥ 

Ο Οργανισμός του Ιδρύματος μπορεί, να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
ττς διατάξεις των άρθρων 98 του Α.Ν.2039/1939 και 110 
και 119 του Αστικού Κώδικα ύστερα από πρόταση του 
Διοικητικού Συμβουλίου αυτού. 

ΑΡΘΡΟ 14 

ΔΙΑΛΥΣΗ ΤΟΥ ΙΔΡΥΜΑΤΟΣ - ΤΥΧΗ ΠΕΡΙΟΥΣΙΑΣ ΑΥΤΟΥ 

1. - Το ίδρυμα διαλύεται όταν και όπως ο νόμος ορίζει. 

2. - Σε περίπτωση διάλυσης του Ιδρύματος, για οποιο- 
δήποτε λόγο, η περιουσία του περιέρχεται σε κοινωφελή 
φορέα για την εκτέλεση του ίδιου ή παρεμφερούς σκοπού 
ύστερα από απόφαση του Διοικηπκού Συμβουλίου. 

Στον Υπουργό Πολιτισμού και στον Υφυπουργό 
Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 7 Απριλίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΔΡΥΣ ΕΥΑΓΓΕΛΟΣ ΒΕΝΙΖΕΛΟΣ 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Υ4Ο/4680/97 (2) 

Τροποποίηση - Συμπλήρωση του Οργανισμού του 
Γενικού Νομαρχιακού Νοσοκομείου Αμφισσας. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΒίΤΡΩΣΗΣ, 
ΟΙΚΟΝΟΜΙΚΟΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2519/97 (ΦΕΚ 165/Α/97). 

2. Τις διατάξεις του Π.Δ. 87/86 (ΦΕΚ 32/Α/86). 

3. Τις διατάξεις των άρθρων 56 και 64 του Ν. 2071/92 
(ΦΕΚ 123/Α/92) όπως συμπληρώθηκαν μετά άρθρα 4 και 
8του Ν. 2194/94 (ΦΕΚ34/Α/94). 

4. Τις διατάξεις του άρθ. 1 (παρ. 2) του Ν. 2469/97 (ΦΕΚ 
38/Α/97) και το γεγονός ότι από τις διατάξεις της απόφα¬ 
σης αυτής δεν προκαλείται δαπάνη σε βάρος του κρατι¬ 
κού προϋπολογισμού. 

5. Τηναρ. ΔΥ3α/οικ. 878/96 (ΦΕΚ924/Β/96) απόφαση α¬ 
νάθεσης αρμοδιοτήτων στους Υφ. Υγείας και Πρόνοιας. 

6. Την αρ. 1107147/1239/0067/96 (ΦΕΚ 922/Β/96) από¬ 
φαση ανάθεσης αρμοδιοτήτων στον Υφ. Οικονομικών. 

7. Την αρ. ΔΙΔΚ/Φ1/20199/97 (ΦΕΚ 801/Β/97) απόφαση 
ανάθεσης αρμοδιοτήτων στους Υφ. Εσωτερικών, 
Δημόσιας Διοίκησης και Αποκέντρωσης όπως συμπληρώ¬ 
θηκε με την όμοια αριθμ. ΔΙΔΚ/Φ1/23470/97 (ΦΕΚ924/Β). 

8. Την αρ. 6/31.3.97 απόφαση του Δ.Σ. του 
Νοσοκομείου, αποφασίζουμε: 

Η αρ. Α3β/οικ. 14157/8.8.86 απόφαση «Αναμόρφωση 
του Οργανισμού του Γενικού Νοσοκομείου Αμφισσας» 
(ΦΕΚ 655/Β/86), όπως τροποποιήθηκε με την αρ. Α3β/οικ. 
18922/88 (ΦΕΚ 10/Β/89) υπουργική απόφαση, τροποποι¬ 
είται και συμπληρώνεται όπως παρακάτω: 

Στο άρθρο 13 «Στελέχωση Διοικηπκής Υπηρεσίας» στην 
κατηγορία ΤΕ στον κλάδο ΤΕ Φυσιοθεραπευτών καταρ- 
γείται μία (1) θέση και προστίθεται κλάδος ΔΕ Βοηθών 
Φυσιοθεραπευτών στην κατηγορία ΔΕ οι συγκεκριμένοι 
κλάδοι έχουν ως εξής: 

Κλάδος ΤΕ Φυσιοθεραπευτών Μία (1) θέση 

Κλάδος ΔΕ Βοηθών Φυσιοθεραπευτών Μία (1) θέση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1998 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

ΣΤ. ΜΠΕΝΟΣ Ν. ΧΡΙΣΤΟΔΩΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΜΜ. ΣΚΟΥΛΑΚΗΣ 

- 4 - 

Αριθ. Υ4α/1658/97 (3) 

Μετατροπή θέσεων του κλάδου γιατρών ΕΣΥ του 
Νομαρχιακού Γενικού Νοσοκομείου Πρέβεζας. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 1 του άρθρου 25 του Ν 
1397/83/ΦΕΚ 143/Α/83. 

2. Τις διατάξεις των άρθρων 56 και 64 του Ν. 
2071/92/ΦΕΚ 123/Α792 όπως αυτές συμπληρώθηκαν με 
τα άρθρα 4 καιβτου Ν. 2194/94/ΦΕΚ34/Α794 καιτης παρ. 

4του άρθρου 34του Ν. 2519/97/ΦΕΚ 165/Α797. 

3. Τις διατάξεις της παρ. 2 του άρθρου 1 του Ν. 
2469/97/ΦΕΚ 38/Α787 και το γεγονός ότι από την εφαρ¬ 
μογή της απόφασης αυτής, δεν προκαλείται επιπλέον οι¬ 
κονομική επιβάρυνση στον κρατικό προϋπολογισμό. 

4. Την αριθ. ΔΙΔΚ/Φ1/20199/97 (ΦΕΚ801/Β797) από¬ 
φαση περί ανάθεσης αρμοδιοτήτων στον Υφυπουργό 
Εσωτερικών, Δημόσιας Διοίκησης και Αποκέντρωσης ό¬ 
πως συμπληρώθηκε με την όμοια αριθ. ΔΙΔΚ/Φ1/23470/- 
20.10.97 (ΦΕΚ924/Β). 

5. Την αριθ. 1107147/1239/0067/4.10.96/ΦΕΚ 922/Β796 
απόφαση περί ανάθεσης αρμοδιοτήτων στον Υφυπουργό 
Οικονομικών Ν. Χριστοδουλάκη. 

6. Την αριθμ. ΔΥ3α/οικ. 878/96/ΦΕΚ924/Β796 απόφαση 
περί ανάθεσης αρμοδιοτήτων στους Υφυπουργούς 
Υγείας και Πρόνοιας Εμμ. Σκουλάκη και Θ. Κοτσώνη. 

7. Την αριθμ. 20/27.9.96 απόφαση Δ.Σ. του Ν.Γ.Ν. 
Πρέβεζας, αποφασίζουμε: 

1. Η μία (1) θέση του κλάδου γιατρών ΕΣΥ, ειδικότητας 
Καρδιολογίας, βαθμού Διευθυντή ή Επιμελητή Α', που έ¬ 
χει συσταθεί με την αριθμ. Α3β/οικ. 7070/84/ΦΕΚ 
382/τΒ784 κοινή υπουργική απόφαση, όπως αυτή τροπο¬ 
ποιήθηκε με την αριθμ. Α3β/3214/86/ΦΕΚ335/τ.Β786, στο 
Νομ. Γεν. Νοσ. Πρέβεζας, στο εξής θα αναφέρεται και θα 
προκηρύσσεται ως θέση του ίδιου κλάδου και της ίδιας ει¬ 
δικότητας, βαθμού Διευθυντή, στο ίδιο Νοσοκομείο. 

2. Η μία (1) κενή θέση, του κλάδου γιατρών ΕΣΥ, ειδικό¬ 
τητας Καρδιολογίας, βαθμού Διευθυντή, που έχει συστα¬ 
θεί με την αριθμ. Α3β/οικ. 3881/87/ΦΕΚ 233/Β/87 κοινή υ¬ 
πουργική απόφαση στο Νομ. Γεν. Νοσ. Πρέβεζας, μετε- 
τρέπεται σε μία (1) θέση, του ίδιου κλάδου και της ίδιας 
ειδικότητας, με βαθμό Επιμελητή Α', στοίδιο Νοσοκομείο. 

3. Η μία (1) κενή θέση του κλάδου γιατρών ΕΣΥ, ειδικό¬ 
τητας Ψυχιατρικής και βαθμού Επιμελητή Α' ή Β', που έχει 
συσταθεί με την αριθμ. Α30/14797/86/ΦΕΚ 559/τΒ786 κοι¬ 
νή υπουργική απόφαση στο Νομ. Γεν. Νοσ/μείο Πρέβεζας, 
για τα Κέντρα Υγείας ευθ ύνης του, μετστρέπεται σε μία {1) 
θέση του ίδιου κλάδου, ειδικότητας Αιματολογίας ή 
Μικροβιολογίας ή Παθολογίας, με βαθμό Επιμελητή Β' και 
εξειδίκευση στην Αιμοδοσία, σίο ίδιο Νοσοκομείο. 

4. Η μία (1) θέση, του κλάδου γιατρών ΕΣΥ Αιματολογικού 
τμήματος, βαθμού Διευθυντή ή Επιμελητή Α, που έχει συ¬ 
σταθεί με την αριθμ. Α3β/7070/84/ΦΕΚ 382/Β/84 κοινή υ¬ 
πουργική απόφαση, όπως αυτή τροποποιήθηκε με την α- 
ριθμ. Α3β/3214/86/ΦΕΚ 335/τΒ786, όμοια απόφαση, στο 
Νομ. Γεν. Νοσ. Πρέβεζας, στο εξής θα αναφέρεται ως θέ¬ 
ση του ίδιου κλάδου, ειδικότητα Αιματολογίας ή 
Μικροβιολογίας ή Παθολογίας, βαθμού Επιμελητή Α', με ε- 
ξειδίκευση στην Αιμοδοσία, στο ίδιο Νοσοκομείο. 

5. Με την απόφαση προκήρυξης ορίζεται η κατά προτε¬ 
ραιότητα ειδικότητα, για τις παραγράφους 3 και 4 της α¬ 
πόφασης αυτής, αναφερόμενες θέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1998 

01 ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

ΣΤ. ΜΠΕΝΟΣ Ν. ΧΡ1ΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΜΜ. ΣΚΟΥΛΑΚΗΣ 


Αριθ. Αία.οικ. 4067 (4) 

Τροποποίηση και συμπλήρωση του Οργανισμού του Γ εν. 
Νομ. Νοσ/μείου Κορίνθου. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π .Δ. 87/86 (ΦΕΚ 32/Α/86). 

2. Τις διατάξεις των άρθρων 56 και 64 του Ν. 2071/92 
(ΦΕΚ 123/Α/92) όπως συμπληρώθηκαν μετά άρθρα4 και 
8 του Ν. 2194/94 (ΦΕΚ34/Α/94). 

3. Τις διατάξεις του άρθ. 1 παρ. 2 του Ν. 2469/97 (ΦΕΚ 
38/Α/97) και το γεγονός ότι από τις διατάξεις της απόφα¬ 
σης αυτής δεν προκαλείται δαπάνη σε βάρος του κρατι¬ 
κού προϋπολογισμού. 

4. Τηναρ. ΔΥ3α/οικ. 878/96 (ΦΕΚ924/Β/96) απόφαση α¬ 
νάθεσης αρμοδιοτήτων στους Υφ. Υγείας και Πρόνοιας. 

5. Την αρ. 1107147/1239/0067/96 (ΦΕΚ 922/Β/96) από¬ 
φαση ανάθεσης αρμοδιοτήτων στον Υφ. Οικονομικών. 

6. Την αρ. ΔΙΔΚ/Φ1/201199/97 (ΦΕΚ801/Β/97) απόφαση 
ανάθεσης αρμοδιοτήτων στον Υφ. Εσωτερικών, 
Δημόσιας Διοίκησης και Αποκέντρωσης όπως συμπληρώ¬ 
θηκε με την όμοια αριθμ. ΔΙΔΚ/Φ 1/23470/97 (ΦΕΚ924/Β) 
αποφασίζουμε: 

Η αρ. Α3β/οικ. 14155/6 απόφαση «Αναμόρφωση του 
Οργανισμού του Ν.Γ.Ν. Κορίνθου» (ΦΕΚ 647/Β/86), όπως 
τροποποιήθηκε με τις αριθ. Α3β/5101/89 (ΦΕΚ 301/Β/89) 
Υ4α 876/96 (ΦΕΚ 557/Β/96) και Υ4α/10814/96 (ΦΕΚ 1021/- 
Β/97) τροποποιείται και συμπληρώνεται όπως παρακάτω: 

Στην κατηγορία ΤΕ στον κλάδο Τεχνολογικών Εφαρμο¬ 
γών, οι ειδικότητες διαμορφώνονται ως ακολούθως: 
ΚΛΑΔΟΣ ΤΕ ΤΕΧΝΟΛΟΓΙΚΩΝ ΕΦΑΡΜΟΓΩΝ 
Πέντε (5) θέσεις 

Ο κλάδος αυτός περιλαμβάνει τις ειδικότητες Ηλεκτρο¬ 
νικής Μηχανολόγου Μηχανικού ΤΕ και Πολιτικών Δομικών 
Έργων. Οι δύο (2) θέσης του κλάδου αυτού κατανέμονται 
στις ειδικότητες. 

Ηλεκτρονικής: Μία (1) θέση 

Μηχανολόγου Μηχανικού ΤΕ: Μία (1) θέση 

Η κατανομήτων λοιπών θέσεων στις ειδικότητες γίνεται 
κάθε φορά με την απόφαση προκήρυξης αυτών. 

Κατά τα λοιπά τα τροποποιούμενα ή συμπληρούμενα 
άρθρα παραμένουν ως έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1998 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΏΝ. ΔΗΜ. ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

ΣΤ. ΜΠΕΝΟΣ Ν. ΧΡ1ΣΤΟΔΟΥΛΑΚΗΣ 

ΥΓΕΙΑΣ ΚΑΙ ΠΡΟΝΟΙΑΣ 

ΕΜΜ. ΣΚΟΥΛΑΚΗΣ 
-♦- 

Αοιθ. Υ4Ρ/11270/97 (5) 

Σύσταση μίας (1) θέσης ειδικευόμενου γιατρού ειδικότη¬ 
τας Παιδιατρικής στο Νομ. Γ εν. Νοσοκομείο Ρόδου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 παρ. 1 του Ν. 1397/83 (ΦΕΚ 
143/Α/83). 


V 


* 


♦ 


* 

2. Τις διατάξεις του άρθρου 1 (παρ. Ιβ') του Π. Δ/τος 
129/92 (ΦΕΚ65/Α792). 

3. Τις διατάξεις της παρ. 2 του άρθρου 1, του Ν. 2469/97 
(ΦΕΚ 38/Α/97) και το γεγονός ότι από τις διατάξεις της πα¬ 
ρούσας απόφασης εκτιμάται ότι η ετήσια δαπάνη που θα 
απαιτηθεί ανέρχεται στο ποσό των 3.900.000 δρχ. και θα 
προβλέπεται για τα επόμενα έτη στον προϋπολογισμό 
των νοσοκομείων. 

Για το τρέχον έτος η σχετική δαπάνη θα βαρύνει τον 
προϋπολογισμό του Υπουργείου Υγείας και Πρόνοιας 
(Φ210 - ΚΑΕ 5173) θα προσδιορισθεί και θα δεσμευθεί κα¬ 
τά την έγκριση πλήρωσης των συνιστώμενων θέσεων. 

4. Την αρ. ΔΥ3α/οικ. 878/96 (ΦΕΚ 924/Β/96) απόφαση 
περί ανάθεσης αρμοδιοτήτων στους Υφυπουργούς 
Υγείας και Πρόνοιας Εμμ. Σκουλάκη και Θ. Κοτσώνη. 


5. Την αρ. 1107147/1239/0067/4.10.96 (ΦΕΚ 922/Β/96) 
Απόφαση περί ανάθεσης αρμοδιοτήτων στον Υφυπουργό 
Οικονομικών Ν. Χριστοδουλάκη. 

6. Τηναριθμ. 3985/94 απόφαση του ΚΕΣΥ. 

7. Την αριθμ. 13/94 απόφαση ΔΣ του Νομ. Γεν. Νοσ/μεί- 
ου Ρόδου, αποφασίζουμε: 

Συνιστόται και προστίθεται στον Οργανισμό του Νομ. 
Γενικού Νοσοκομείου Ρόδου, μία (1) θέση ειδικευόμενου 
γιατρού, ειδικότητα Παιδιατρικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1998 
σ υφυπουργοί 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡ1ΣΤΟΔΟΥΛΑΚΗΣ ΕΜΜ. ΣΚΟΥΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ 

I ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ 3Η * ΡΑΧ 52 34 312 ! 

" 

ΠΛΗΡΟΦΟΡΙΕΣ ΕΞΥΠ 

ΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188,1ος όρ -Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ,Α.Π.Σ.) 

Ν.Π.Δ.Δ, (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 * 

30.000 » 

15.000 » 

5.000 » 

10.000 » 

3.000 >< 

10.000 »> 

250.000 » 

3.000 δρχ. 

3.500 » 

750 » 

3.500 » 

1.500 » 

750 >· 

250 » 

500 » 

150 » 

500 >< 

12.500 - 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 - 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και σας άλλες πόλεις από τα Δημόαια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κόθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











